stanford-oval/wikipedia huggingface dataset:
Ragnar Kjartansson
Ura

Ragnarin varhaisia performansseja oli Death and the Children, missä hän esitti Kuolemaa islantilaisella hautausmaalla ja oli dialogissa nuorten kesäleiriläisten kanssa kuolevaisuudesta. Vuoden 2005 Reykjavikin taidefestivaaleille Ragnar tuotti performanssi-installaation The Great Unrest. Sitä varten hän osittain kunnosti vanhan yhteisökeskuksen, missä hän asui kolmen viikon ajan ja soitti kitaraa pukeutuneena viikingiksi.
Ragnar oli nuorin islantilainen taiteilija Venetsian biennaaleilla 2009. Ragnar kokosi sinne The End -esityksen, johon kuului sekä videoteos että performanssi Palazzo Michiel del Brusàssa. Videon Ragnar oli kuvannut Kalliovuorilla ja saanut siihen vaikutteita Gilbert & Georgelta sekä Caspar David Friedrichin teoksesta Two Men Contemplating the Moon. Performanssissa hän puolestaan maalasi kuuden kuukauden ajan kuutena päivänä viikossa. Hän maalasi tuona aikana 144 muotokuvaa uimahousuihin pukeutuneesta performanssitaiteilija Páll Haukur Björnssonista.
The Visitors (2012) on kuvattu newyorkilaisessa kartanossa. Siinä kahdeksan muusikkoa soittaa eri huoneissa samaa kappaletta. Ragnar itse soittaa alastomana kylpyammeessa. Kaikki yhdeksän kanavaa yhdistyvät näyttelyssä samassa tilassa yhdeksi esitykseksi. Eroa käsittelevän kappaleen sanat perustuvat Ásdís Sif Gunnarsdóttirin runoon, ja sen musiikin on tehnyt Davíð Þór Jónsson.
Ragnar oli mukana The Encyclopedic Palace -teoksessa vuoden 2013 Venetsian biennaalissa ja Manifesta 10:ssä Pietarissa vuonna 2014. A Lot of Sorrow on vuoden 2014 videoteos, jonka Ragnar teki yhdessä yhdysvaltalaisen The National -yhtyeen kanssa. Yhtye soittaa videolla kuuden tunnin ajan kolme minuuttia 25 sekuntia kestävää kappalettaan ”Sorrow”. Kohtauksia länsimaisesta kulttuurista (2015) on puolestaan yhdeksänosainen teossarja, jossa Ragnar tutkii länsimaisen kulttuurin sovinnaisuutta. Teossarjaan kuuluva Vene oli esillä vuoden 2019 Ars Fennica -näyttelyssä, jossa hänet palkittiin myös Ars Fennica -palkinnolla.
Tyyli ja teemat

Ragnarin taide on monialaista, ja hän tekee videoteoksia, performansseja, installaatioita, maalauksia ja piirroksia. Hän pyrkii teoksissaan häivyttämään erilaisten taiteenmuotojen rajat, ja hän onkin lähestynyt maalaamista performanssina ja toisaalta verrannut videoitaan maalauksiin ja performanssejaan veistoksiin. Ragnar on saanut vaikutteita myös klassisesta teatterista.
Ragnar yhdistää teoksissaan usein vastakkaisia tuntemuksia, surua ja iloa, kauhua ja kauneutta sekä draamaa ja huumoria. Ragnarin teoksille on ominaista niiden pituus ja toisteisuus. Hän käyttää toistoa tutkimuksen muotona. Toiston lisäksi monia teoksia yhdistää ironia ja melankolia.
Raine

| Raine |
| --- | --- |
Nimipäivä:   
– suomenkielinen:  1. lokakuuta
– ruotsinkielinen:  1. lokakuuta
– ortodoksinen:  –
Muunnelmia:  Raineri, Rainari, Raino
Vastineita eri kielissä:  Reiner, Rainier, Renier
Nimen alkuperä:  muinaissaksalainen Raganher, Rainer
Infobox OKNimi-testi OK: 
Raine on suomalainen miehen etunimi, germaanisperäisen Rainer- tai Ragnar-nimen muunnelma. Nimi on käytössä myös Virossa. Varsinkin aikaisemmin se on ollut käytössä myös naisen nimenä. Digi- ja väestötietoviraston tietojen mukaan 1900-luvun alusta vuoden 2019 loppuun mennessä Suomessa on 1 806 miestä ja noin 20–30 naista saanut nimekseen Raine.
Tunnettuja Raine-nimisiä

Raine Ampuja, suomalainen kapellimestari, käyrätorvensoittaja, säveltäjä ja sovittaja
Raine Karp, virolainen arkkitehti
Raine Koskimaa, suomalainen digitaalisen kulttuurin professori
Raine Lampinen, suomalainen moottoripyöräurheilija
Raine Munukka, suomalainen kiekonheittäjä
Raine Mäkinen, suomalainen kirjailija
Raine Nuutinen, koripalloilija
Raine Salo, suomalainen säveltäjä, sanoittaja, laulaja ja kitaristi
Raine Siltala, suomalainen urheilujournalisti, rumpali ja mainostoimistoyrittäjä
Kuvitteellisia Raine-nimisiä

Raine Aarnio, televisiosarjassa Kotikatu
Reinach

Reinach tarkoittaa muun muassa seuraavia:
Paikannimiä

Reinach, kaupunki Sveitsissä Baselin eteläpuolella
Reinach, kunta Sveitsissä Zürichin länsipuolella.
Henkilöitä

Adolf Reinach, saksalainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reinach”, voi hakea sivunnimihaulla, laajalla sivunnimihaulla tai tekstihaulla.
Rebelle

| Rebelle |
| --- | --- |

Ohjaaja:  Kim Nguyen
Käsikirjoittaja:  Kim Nguyen
Tuottaja:   Pierre Even  Marie-Claude Poulin 
Säveltäjä:  Gabriel Yared
Kuvaaja:   Nicolas Bolduc  Emmanuel Frechette 
Leikkaaja:  Richard Comeau
Lavastaja:  Josée Arsenault
Pääosat:   Rachel Mwanza  Alain Lino Mic Eli Bastien  Serge Kanyinda  Ralph Prosper  Mizinga Mwinga 
Valmistustiedot
Valmistusmaa:  Kanada
Tuotantoyhtiö:   Item 7  Studio Shen 
Levittäjä:  Netflix
Ensi-ilta:  2012
Kesto:  90 min
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Rebelle on kanadalaisen Kim Nguyenin ohjaama lapsisotilaita käsittelevä elokuva vuodelta 2012. Elokuvan päähenkilö on Komona-niminen 12-vuotias tyttö, jota esittää Rachel Mwanza. Elokuvaa kuvattiin Kongon demokraattisessa tasavallassa.
Rebelle oli vuonna 2012 ehdolla parhaan kansainvälisen elokuvan Oscar-palkinnon saajaksi, ja Rachel Mwanza sai Berliinin elokuvajuhlilla parhaan naisnäyttelijän Hopeisen karhun.
Aiheesta muualla

Rebelle Internet Movie Databasessa (englanniksi)
Rebelle, War Witch  Internationale Filmfestspiele Berlin . Viitattu 15.11.2022. (englanniksi)
Ramina

Ramina on korttipeli, jota pelataan usein rahapanoksin. Siinä käytetään tavallista 52 kortin pakkaa. Aluksi kaikille jaetaan 5 korttia käteen. Jakaja kääntää pöytään myös yhden kortin näkyviin, josta tulee valtti. Jakaja saa pitää kortin. Sitten pelaajat päättävät ovatko mukana vai eivät. Kaikki mukana olevat pelaajat panevat pelikassaan sovitun panoksen, mikäli pelataan rahasta. Sitten pelaajat laittavat haluamansa määrän kortteja pois ja saavat uusia tilalle. Sitten etumies aloittaa ensimmäisen tikin. Maata on tunnustettava, ja jos ei ole, on pakko lyödä valttia. Jos sitäkään ei ole, saa lyödä haluamansa kortin. Pelissä on siis maa- ja valttipakko. Yhdessä jaossa voi saada enintään viisi tikkiä. Se pelaaja, joka saa ensimmäisenä kymmenen tikkiä voittaa. Voidaan sopia, että jos "huilaaminen" on sallittu, yhdeksässä tikissä ei saa "huilata". Jos joku pelaaja ei saa ainuttakaan tikkiä, hän "palaa" ja menettää kaikki aikaisemmat tikkinsä. Peliä voi pelata kaksikin, mutta hauskinta ja jännittävintä se on kolmen-viiden pelaajan kesken. Jos pelaajia on runsaasti, yli 7 on syytä jakaa kaikille vain neljä korttia, sillä muuten kortit eivät riitä.
On myös sääntövariaatio.Jos joku pelaajista saa kierroksen aikana kaikki viisi tikkiä, peli menee "puskasta poikki".
Regent

| Regent |
| --- | --- |
 Regent
 Koordinaatit: 8.4350°N, 13.2179°W 
Valtio:   Sierra Leone
Maakunta:  Läntinen alue
Piirikunta:  Läntisen alueen maaseutu
Äänestysalue (ward):  Mountain rural
Infobox OKVirheellinen NIMI-arvo: 
Kirkko ja lähetysasema Regentin kylässä (vuonna 1850).
Regent  on Sierra Leonen Läntisen alueen maaseutupiirikunnan pohjoisosan kaupunki, joka on kasvanut kiinni pohjoispuolisen pääkaupunki Freetownin kaupunkirakenteeseen. Regent on osa Läntisen alueen maaseutupiirikunnan vuoriston äänestysaluetta (Mountain rural, yhteensä 30 488 as., 2015).
Elokuun 2017 maavyöryt ja mutatulvat

Elokuun 14. päivänä 2017 Regentin länsiosasta alkunsa saavan, länteen laskevan Jubajoen valuma-alueella esiintyi tuhoisia maanvyöryjä ja erittäin vuolasta mutaisen veden tulvimista. Maanvyöryssä tuhoutui ja osin hautautui kymmeniä rakennuksia asukkaineen, vyöry osui ainakin sataan rakennukseen. Seudulla oli satanut heinäkuun alun jälkeen kolminkertaisesti normaaliin verrattuna ja tulvia edeltänyt rankkasadejakso alkoi sunnuntaina 13. elokuuta. Sateiden johdosta jokiuoma täyttyi yli äyräidensä. Voimakkaat mutatulvat vyöryivät länteen merta kohti. Tulvat särkivät tai rikkoivat jokiuoman varrelta kymmeniä rakennuksia ja useita siltoja matkallaan. Tapahtumien seurauksena oli elokuun 31. päivän tiedon mukaan raportoitu kuolleeksi jo yli 500 ihmistä. Lisäksi 810 henkeä oli virallisten lukujen mukaan yhä kateissa. Uhriluvun uskottiin siten nousevan vielä merkittävästi, joskin osan kadonneista uskottiin sisältyneen tunnistamattomaksi jääneiden kuolleiden joukkoon. Paikallishallinnon 27. elokuuta esittämän arvion mukaan luonnonmullistuksessa menehtyi yli 1 000 henkeä.
Aiheesta muualla

Sierra Leone floods kill hundreds as mudslides bury houses (15.8.2017) (englanniksi) (bbc.com)
Jaime Yaya Barry (14.8.2017) ‘All We See Is Dead Bodies’: Sierra Leone Floods and Mudslides Ravage Freetown (englanniksi) (nytimes.com)
Jaime Yaya Barry (18.8.2017) Sierra Leone Mudslides Unlikely to Leave Survivors, Rescuers Say (englanniksi) (nytimes.com)
Ramagundam

| Ramagundam |
| --- | --- |
 Ramagundamin lämpövoimalaitos
 Ramagundam
 Koordinaatit: 18°45′N, 79°29′E 
Valtio:  Intia
Osavaltio:  Telangana
Väkiluku (2011):  252 261
Infobox OKVirheellinen NIMI-arvo: 
Ramagundam (teluguksi రామగుండం) on kaupunki Telanganan osavaltiossa Intiassa. Kaupungissa asui vuoden 2011 väestönlaskennan mukaan 252 261 asukasta. Kaupunki sijaitsee Godavari-joen rannalla noin 250 kilometriä osavaltion pääkaupungista Hyderabadista pohjoiseen.
Aiheesta muualla

Kuvia tai muita tiedostoja aiheesta Ramagundam Wikimedia Commonsissa
Ramiro I

Ramiro I tarkoittaa seuraavia:
Ramiro I, Asturian kuningas vuosina 842–850
Ramiro I, Aragonian kuningas vuosina 1035–1063.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ramiro I”, voi hakea sivunnimihaulla, laajalla sivunnimihaulla tai tekstihaulla.
Ratamoneidonkieli

| Ratamoneidonkieli |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Boraginales
Heimo::  Lemmikkikasvit Boraginaceae
Alaheimo::  Boraginoideae
Suku::  Neidonkielet Echium
Laji::  plantagineum
Kaksiosainen nimi
 Echium plantagineum  L. 
Katso myös
   Ratamoneidonkieli Wikispeciesissä   Ratamoneidonkieli Commonsissa 
Infobox OKNimi-testi OK: 
Ratamoneidonkieli eli piiankieli (Echium plantagineum) on lemmikkikasveihin kuuluva yksivuotinen karkeakarvainen ruohokasvi. Sitä viljellään koristekasvina. Laji esiintyy alkuperäisenä Etelä-Euroopassa, Pohjois-Afrikassa ja Lounais-Aasiassa.
Ulkonäkö ja koko

Ratamoneidonkieli kasvaa 10–60 senttimetriä korkeaksi. Sen varsi on pysty tai koheneva ja siirottavasti karvainen. Lehdet ovat muodoltaan puikeat, ylemmät niistä ovat ruodittomat ja herttatyviset. Ratamoneidonkielen kukintona on toispuoleinen, niukkahaarainen viuhko. Kukan teriö on 1,8–3 cm pitkä, reunoilta ja suonista karvainen, väriltään sinipunainen.
Aiheesta muualla

Kasviatlas: Ratamoneidonkieli (Echium plantagineum) Suomessa.
Suomen Lajitietokeskus: Ratamoneidonkieli – Echium plantagineum
ITIS: Echium plantagineum (englanniksi)
United States Department of Agriculture (USDA): Echium plantagineum (englanniksi)
Rahoitusvakauden, rahoituspalvelujen ja pääomamarkkinaunionin pääosasto

| --- | --- |
 
Rooli:  Komission pääosasto
Virkakunta
Komissaari:  Mairead McGuinness
Pääjohtaja:  John Berrigan
Varapääjohtaja(t):  Alexandra Jour-Schroeder
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Rahoitusvakauden, rahoituspalvelujen ja pääomamarkkinaunionin pääosasto (DG-FISMA) on Euroopan komission pääosasto, joka vastaa Euroopan unionin toimintapolitiikasta pankki- ja rahoitusalaan liittyvissä asioissa.
Pääosaston varapuheenjohtajana toimii Von der Leyenin komission ihmisten hyväksi toimivan talouden tavoitteesta vastaava komissaari Mairead McGuinness. Pääosaston pääjohtajana toimii irlantilainen John Berrigan ja varapääjohtajana saksalainen Alexandra Jour-Schroeder.
Pääosaston johtajat > Komissaarit

2020–2024: Mairead McGuinness
2016–2020: Valdis Dombrovskis
Pääosaston johtajat > Pääjohtajat

2020– John Berrigan
2015–2019: Olivier Guersent
Pääosaston johtajat > Varapääjohtajat

2021– Alexandra Jour-Schroeder
2015–2020: John Berrigan
Rainer Bonhof

| 0 | 1 | 2 |
| --- | --- | --- |
 Rainer Bonhof vuonna 1975.
Henkilötiedot
Koko nimi: Rainer Bonhof
Syntymäaika: 29. maaliskuuta 1952 (ikä 72)
Syntymäpaikka: Emmerich am Rhein, Nordrhein-Westfalen, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1970–1978 1978–1980 1980–1983 1983 |  Borussia M'Gladbach  Valencia CF  1. FC Köln  Hertha BSC Berlin | 231 (42) 60 (10) 74 (14) 6 (1) |
Maajoukkue
| 1972–1981 |  Saksan maajoukkue | 53 (9) |
Valmennusura
1990–1998 1998 1998–1999 2002–2005:  Saksan maajoukkue (apuv.)  Saksan U21-maajoukkue  Borussia M'Gladbach  Skotlannin U21-maajoukkue
 Seurajoukkueuran tilastot kattavat vain kansalliset sarjat.
Rainer Bonhof (s. 29. maaliskuuta 1952 Emmerich am Rhein) on saksalainen jalkapallovalmentaja ja entinen pelaaja. Hän pelasi laitapuolustajana tai puolustavana keskikenttämiehenä.
Elämänvaiheet

Bonhofista tuli siihen mennessä nuorin saksalainen maailmanmestari, kun hänen joukkueensa voitti 7. heinäkuuta 1974 2–1 Alankomaiden Münchenin olympiastadionilla pelatussa loppuottelussa. Bonhof vieläpä syötti Gerd Müllerin voittomaalin. Hän pelasi urallaan 53 maaottelua ja teki niissä yhdeksän maalia.
Keskikenttäpelaajana Bonhof tunnettiin yhtenä lajin lujimmista vapaapotkujen ampujista sekä pitkien ja tarkkojen sivurajaheittojen antajista.
Pelaajauransa päätyttyä nilkkavammaan 1983 Bonhof siirtyi valmentajaksi. Muodollisen pätevyyden hän saavutti 1988 ja siirtyi kaksi vuotta myöhemmin Berti Vogtsin apuvalmentajaksi Saksan maajoukkueen. Kaksikko luotsasi maajoukkuetta kahdeksan vuoden ajan. Bonhof toimi vuonna 1998 myös lyhyen aikaa Saksan alle 21-vuotiaiden maajoukkuevalmentajana.
Marraskuussa 1998 Bonhof siirtyi Bundesliigassa putoamista vastaan kamppailevan Borussia Mönchengladbachin päävalmentajaksi. Hän ei onnistunut pelastamaan seuraa putoamiselta, mutta sai jatkaa kauden jälkeen tehtävissään. Lopulta kehno kauden aloitus johti potkuihin elokuussa 1999.
Syyskuussa 2006 Bonhof allekirjoitti hallitsevan Valioliigan mestarin Chelsean kanssa sopimuksen Saksan ja Itävallan alueen pelaajatarkkailijaksi ryhtymisestä. Hänet vapautettiin tehtävistään marraskuussa 2007.
Helmikuussa 2008 Bonhof palasi vanhan seuransa Borussia Mönchengladbachin palvelukseen seuran toiseksi varapuheenjohtajaksi.
Reina Victoria Eugenia -luokka

| Reina Victoria Eugenia -luokka |
| --- | --- |

Tekniset tiedot
Uppouma:  21 000 t
Nopeus:  21 solmua
Aseistus
Meritorjunta:  8 × 34 cm tykkiä 20 × 15,2 cm tykkiä
Reina Victoria Eugenia -luokka oli Espanjan laivaston suunnitelma kolmen aluksen muodostamasta taistelulaivaluokasta. Luokan, jonka aluksista piti muodostaa laivaston 2. laivue, hankinta vahvistettiin vuoden 1913 laivastolailla. Luokan nimikkoalus sai nimen Reina Victoria Eugenia ja loput tunnettiin vain nimillä B ja C. Alusten suunnittelusta vastaisi Armstrong ja ne valmistaisi John Brown. Luokan aluksia ei valmistettu Britannian telakoiden keskittyessä sotaponnistuksiin ensimmäisen maailmansodan alettua.
Taustaa

Espanjan laivasto kärsi murskaavan tappion sodassa Yhdysvaltoja vastaan, mutta maalla ei ollut varoja korvata menetettyjä aluksia ennen kuin 7. tammikuuta 1908 annettu laivastolaki vahvisti España-luokan alusten hankinnan. Viivästys kuitenkin mahdollisti Britannian kuninkaallisen laivaston HMS Dreadnoughtista ja Yhdysvaltain laivaston USS South Carolinasta saatujen kokemusten hyödyntämisen uusien alusten suunnittelussa. Espanja ei kuitenkaan kyennyt valmistamaan aluksia ilman ulkopuolista apua ja Armstrongin kanssa tehtiin sopimus suunnittelusta ja John Brownin kanssa telakan modernisoinnista ja alusten valmistuksesta.
Vuonna 1912 annettu toinen laivastolaki mahdollisti kolmen uuden taistelulaivan hankinnan lukuisten muiden alusten lisäksi. Luokka nimettiin Reina Victoria Eugenia -luokaksi ja työt aluksilla piti alkaa vuosina 1914-1915 ja niiden tuli valmistua vuoteen 1920 mennessä.
Suunnittelu

Luokan suunnittelusta vastasi Vickers-Armstrong ja alusten uppouman piti olla 21 000 tonnia. Alusten piti saavuttaa 21 solmun maksiminopeus. Ensimmäisten suunnitelmien mukaan alusten pääaseina olisi ollut neljä 38 senttimetrin tykein varustettua kaksoistornia, mutta taloudelliset vaikeudet pakottivat valitsemaan neljä kaksoistornia 34 senttimetrin tykein. Apuaseina olisi ollut kaksikymmentä 15 senttimetrin tykkiä. Muita suunnitelman osia ei julkaistu.
Ensimmäisen maailmansodan alkaminen hidasti España-luokan valmistusta, mutta peruutti Reina Victoria Eugenia -luokan tilauksen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Reina Victoria Eugenia-class battleship
Käännös suomeksi
Raminta Šerkšnytė

Raminta Šerkšnytė (s. 1975) on liettualainen säveltäjä ja pianisti.
Šerkšnytė valmistui Kaunasin Juozas Naujalis -musiikkilukiosta vuonna 1994 opiskeltuaan siellä pianonsoittoa Rymantė Šerkšnytėn johdolla. Vuonna 2000 hän sai maisterin arvon Liettuan musiikki- ja teatteriakatemiasta. Hänen opettajanaan siellä oli ollut Osvaldas Balakauskas. Hän osallistui myös eri maissa järjestettyihin sävellyksen mestarikursseihin, joiden pitäjien joukossa olivat Louis Andriessen, Helmut Lachenmann ja Pascal Dusapin. Šerkšnytėn teoksia on esitetty eri maanosissa. Säveltäjä itse on toiminut pianistina sävellystensä esityksissä. Lisäksi hänen sävellyksiään ovat esittäneet muiden muassa Kremerata Baltica, Baijerin radion sinfoniaorkesteri, Arditti-kvartetti ja Les Percussions de Strasbourg.
Šerkšnytėlle säveltäjänä läheistä on ollut itämainen estetiikka. Hän on monissa teoksissaan yhdistänyt postromanttisia ja avantgardistisia suuntauksia. Šerkšnytė sai Liettuan kansallispalkinnon vuonna 2008. Hän on saanut lukuisia muitakin palkintoja, ja hänen teoksensa Vortex ja Midsummer Song olivat suositeltuja teoksia Unescon Kansainvälisessä säveltäjärostrumissa vuosina 2005 ja 2011.
Risto Hakala

Risto Juhani Hakala (29. elokuuta 1941 Ilmajoki – 12. heinäkuuta 2021 Ilmajoki) oli Ilmajoen kunnanjohtaja vuosina 1992–2004. Ennen valintaansa Ilmajoen kunnanjohtajaksi Hakala toimi Seinäjoen apulaiskaupunginjohtajana.
Rachael Taylor

| Rachael Taylor |
| --- | --- |
 Rachael Taylor vuonna 2011.
Henkilötiedot
Koko nimi:  Rachael May Taylor
Syntynyt: 11. heinäkuuta 1984 (ikä 40)  Launceston, Tasmania
Ammatti:  näyttelijä malli
Näyttelijä
Aktiivisena:  2004–
Merkittävät roolit:  Maggie Madsen (Transformers) Trish Walker (Jessica Jones)
Aiheesta muualla
IMDb 
AllMovie
Rachael May Taylor (s. 11. heinäkuuta 1984 Launceston, Tasmania) on australialainen näyttelijä ja malli, joka tuli tunnetuksi televisiosarjasta Headland ja myöhemmin elokuvasta Transformers.
Elämäkerta

Taylor syntyi Launcestonissa, Tasmaniassa, mutta muutti 16-vuotiaana Sydneyn, jossa hän kävi Riverside High Schoolin. Taylor teki hetken aikaa mallin töitä ja kilpaili Miss Teen Tasmania- ja Miss Universe-/Miss World -kauneuskilpailuissa. Hän opiskeli Sydneyn yliopistossa politiikkaa ja historiaa, kunnes siirtyi laki ja taide alueelle.selvennä
Elämäkerta > Näyttelijänä

Näyttelijänä Taylor teki ensiesiintymisensä vuonna 2004 elokuvassa The Mystery of Natalie Wood, jonka jälkeen hän teki muutamia pieniä rooleja elokuvissa ja televisiosarjoissa. Taylor tunnetaan parhaiten vuoden 2007 Transformers-elokuvasta, jossa hän näytteli Maggieta. Hän on myös esittänyt tohtori Lucy Fieldsiä televisiosarjassa Greyn anatomia. Vuonna 2011 Taylor esiintyi yhdessä päärooleista ABC:n Charlien enkelit -sarjassa. Vuonna 2015 hän esitti Trish ”Patsy” Walkeria Netflixin Jessica Jonesissa.
Filmografia > Elokuvat

| Vuosi | Nimi | Hahmo | Lisätietoa |
| --- | --- | --- | --- |
| 2005 | Man-Thing - Otus | Teri Elizabeth Richards |  |
| 2006 | See No Evil | Zoe Warner |  |
| 2007 | Transformers | Maggie Madsen |  |
| 2008 | Bottle Shock | Sam Fulton |  |
| 2008 | Shutter | Jane Shaw |  |
| 2008 | Petollinen suhde | Woman in Hallway |  |
| 2009 | Cedar Boys | Amie |  |
| 2009 | Splinterheads | Galaxy |  |
| 2009 | Ghost Machine | Jess |  |
| 2010 | Providence Park | Bicycle Girl | lyhytelokuva |
| 2010 | Summer Coda | Heidi |  |
| 2011 | Red Dog | Nancy Grey |  |
| 2011 | The Darkest Hour | Anne |  |
| 2012 | Any Questions for Ben? | Alex |  |
| 2014 | The Loft | Anne Morris |  |
| 2016 | The Olive Sisters | Rosanna |  |
| 2016 | Gold |  |  |
Filmografia > Televisio

| Vuosi | Nimi | Hahmo | Lisätietoa |
| --- | --- | --- | --- |
| 2004 | The Mystery of Natalie Wood | Maryann Marinkovich | televisioelokuva |
| 2005 | Dynasty: The Making of a Guilty Pleasure | Catherine Oxenberg | televisioelokuva |
| 2005 | Hercules | Sphinx | minisarja |
| 2005 | McLeodin tyttäret | Natalie Louise Brown | 1 jakso |
| 2005-2006 | headLand | Sasha Forbes | päärooli |
| 2009 | Washingtonienne | Jackie | julkaisematon pilotti |
| 2011 | Greyn anatomia | Tr. Lucy Fields |  |
| 2011 | Charlien enkelit | Abby Sampson | päärooli |
| 2012–2013 | 666 Park Avenue | Jane Van Veen | päärooli |
| 2014 | Uhka | Agentti Susie Dunn | päärooli |
| 2015–2019 | Jessica Jones | Patricia "Trish" Walker | yksi päärooleista |
Aiheesta muualla

Kuvia tai muita tiedostoja aiheesta Rachael Taylor Wikimedia Commonsissa
Raphael de Oliveira

| Mitalit> Maa:   Brasilia.Miesten yleisurheilu.MM-kilpailut  | Mitalit> Maa:   Brasilia.Miesten yleisurheilu.MM-kilpailut  | Mitalit> Maa:   Brasilia.Miesten yleisurheilu.MM-kilpailut  | Maa:   Brasilia> Miesten yleisurheilu. |
| --- | --- | --- | --- |
|  Pronssia | Sevilla 1999 | 4 × 100 m viesti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Winnipeg 1999 | 4 × 100 m viesti |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Bogotá 1999 | 4 × 100 m viesti |  |
|  Kultaa | Manaus 2001 | 100 m |  |
|  Kultaa | Manaus 2001 | 4 × 100 m viesti |  |
Raphael Raymundo de Oliveira (s. 5. helmikuuta 1979 São José do Rio Preto, São Paulo) on brasilialainen pikajuoksija, joka erikoistui 100 metrille.
Oliveira saavutti 4 × 100 metrin viestissä MM-pronssia Sevillassa 1999 sekä Pan-Amerikan kisojen kultaa Winnipegissä 1999. Hän edusti Brasiliaa Sydneyn kesäolympialaisissa 2000 karsiutuen 100 metrillä ensimmäisellä kierroksella.
Oliveira voitti Etelä-Amerikan-mestaruuden 100 metrillä vuonna 2001 sekä 4 × 100 metrin viestissä vuosina 1999 ja 2001. Brasilian mestaruuden hän voitti 100 metrillä vuonna 2001.
Henkilökohtaiset ennätykset

Lähde:
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,20 | Bogotá | 7. toukokuuta 2000 |
| 200 m | 20,83 | São Paulo | 3. kesäkuuta 2001 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,67 | Samara | 4. helmikuuta 2006 |